Sapér

náhľad|Francúzski sapéri zo začiatku 19. storočia
Sapér (franc. sapeur, od saper, podkopávať) je staršie označenie pre ženistu, príslušníka stavebného vojska, ktorý pripravuje cesty a odstraňuje prekážky, buduje zákopy a opevnenia.

 Dejiny 
Sapéri alebo tiež priekopníci čiže pionieri boli vojaci, ktorí pred postupujúcim vojskom odstraňovali prekážky a zátarasy, kopali zákopy, stavali mosty a podkopávali nepriateľské opevnenia, najmä pri obliehaní.Ottův slovník naučný, heslo Průkopník.  Ich hlavnou výzbrojou bola dlhá sekera, ktorá slúžila tiež ako zbraň. Po zavedení strelného prachu pripravovali tiež podkopy, aby sa nepriateľské opevnenia dali vyhodiť do vzduchu.

Samostatné sapérske jednotky zaviedol do armády Napoleon a prevzali ich potom aj ďalšie armády. Nemecká armáda ich označovala ako pionieri, inde prevládlo označenie sapér (ang. sapper). Vo Francúzsku sa označenie sapeur používa aj v spojení s požiarnikmi (sapeurs-pompiers), tradíciu sapérov s dlhými sekerami a fúzmi uchováva Cudzinecká légia. 

S rastúcou zložitosťou vojenskej aj stavebnej techniky nahradili v 20. storočí sapérske sekery stavebné stroje, žeriavy a pontóny, takže sapéra nahradil vojenský inžinier, technik a ženista, anglicky combat engineer.

 Referencie 

 Literatúra 
 Ottův slovník naučný, heslo Průkopník (sapeur). Sv. 20, str. 832

 Pozri aj 
 Ženijné vojsko

 Zdroj 


Kategória:Vojenské povolania
Kategória:Opevnenie